S-197/2020

I.

Mál þetta, sem dómtekið var 28. október, er höfðað með ákæru lögreglustjórans á Austurlandi, útgefinni, 30. september, en móttekinni 13. október sl., á hendur S-kk-þgf M-kk-þgf T-kk-þgf, kennitala […], með ótilgreint lögheimili, en dvalarstað að […], […]:

,,fyrir umferðarlagabrot í Fjarðabyggð, með því að hafa fimmtudaginn 9. júlí 2020, undir áhrifum fíkniefna og sviptur ökurétti, ekið bifreiðinni […], um götur á […], vestur […], en bifreiðin var stöðvuð á bifreiðastæði við bensínstöð Orkunnar við gatnamót […] og […]. Tetrahýdrókannabínól í blóði mældist 1,9 ng/ml.

Telst þetta varða við 1. mgr. og 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. gr. umferðarlaga nr. 77/2019.“

Skipaður verjandi, G-kk-nf M. A-kk-nf lögmaður, krafðist þess fyrir hönd ákærða hann yrði dæmdur til vægustu refsingar sem lög heimila. Að auki krafðist verjandinn hæfilegra þóknunnar sér til handa og að hluti sakarkostnaðar félli á ríkissjóð.

II.

Samkvæmt gögnum höfðu lögreglumenn afskipti af ákærða þann 9. júlí sl., og stöðvuðu þá m.a. akstur hans. Í framhaldi af því var ákærði færður á lögreglustöð þar sem fram fór hefðbundin lögreglurannsókn. Ákærði var yfirheyrður á lögreglustöð um kæruefnið hinn 15. júlí sl., að viðstöddum þeim verjanda, sem hér fyrir dómi var skipaður til starfans.

Fyrir dómi hefur ákærði skýlaust viðurkennt sakargiftir, líkt og þeim er lýst í ákæru. Játning ákærða er í samræmi við fyrrnefnd rannsóknargögn lögreglu, en einnig matsgerð Rannsóknarstofu í lyfja og eiturefnafræði Háskóla Íslands, dags. 5. ágúst sl.

Að ofangreindu virtu og með játningu ákærða, sem ekki er ástæða til að efa að sé sannleikanum samkvæm er að áliti dómsins nægjanlega sannað að ákærði hafi gerst sekur um þá háttsemi, sem í ákæru greinir, en brot hans eru þar réttilega heimfærð til laga.

Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008 um meðferð sakamála.

Að ofangreindu virtu verður ákærði og sakfelldur fyrir þá háttsemi sem honum er gefin að sök í ákæru.

II.

Ákærði, sem er fæddur árið […], hefur samkvæmt sakavottorði sakaskrár ríkisins áður sætt refsingum.

Ákærði gekkst undir sátt um sektargreiðslu hjá lögreglustjóranum á Norðurlandi eystra þann […] 2016 fyrir fíkniefnaakstur og fyrir að hafa eigi endurnýjað ökuskírteini sitt. Þá gekkst ákærði í tvígang undir sátt um sektargreiðslur hjá sama lögreglustjóra þann […] 2017, en í báðum tilvikum var um að ræða fíkniefnaakstur. Samhliða sáttinni var ákærði sviptur ökurétti í samtals 36 mánuði. Loks var ákærði með dómi […] 2019 dæmdur í 30 daga fangelsi fyrir fíkniefnakastur og fyrir að aka ökutæki sviptur ökuréttindum. Samhliða var ákærði sviptur ökurétti ævilangt.

Í máli þessu hefur ákærði enn verið fundinn sekur um umferðarlagabrot, og þá fyrir fíkniefnakastur og fyrir að aka ökutæki sviptur ökuréttindum. Ber að ákvarða refsingu hans m.a. með hliðsjón af lýstum sakarferli, en einnig að virtu ákvæði 1. sbr. 4. mgr. 77. gr, almennra hegningarlaga nr. 19/1940.

Að ofangreindu virtu þykir refsing ákærða hæfilega ákveðin fangelsi í 60 daga. Að auki verður ákærði, að virtu ákvæði 98. gr. umferðarlaga nr. 77/2019, dæmdur til greiðslu fésektar, að fjárhæð 270.000 krónur. Skal ákærði greiða sektina innan fjögurra vikna frá birtingu dómsins að telja, en ella sæti hann þrettán daga fangelsi.

Með vísan til tilvitnaðara lagaákvæða í ákæru og sakarferils ber að árétta ævilanga ökuréttarsviptingu ákærða frá birtingu dómsins að telja.

Að kröfu ákæruvalds og með vísan til 235. gr. laga nr. 88/2008 ber að dæma ákærða til greiðslu sakarkostnaðar, en samkvæmt yfirliti lögreglustjóra nemur kostnaður vegna rannsóknar málsins samtals 115.108 krónum. Að virtum andmælum skipaðs verjanda ákærða, en einnig framlögðum gögnum og skýrslum verður ákærði dæmdur til að greiða nefndan sakarkostnað að frátöldum kostnaði vegna svonefndrar þvagpófunar, að fjárhæð 1.526 krónur. Verður ákærði því dæmdur til að greiða samtals 113.582 krónur. Því til viðbótar ber að dæma ákærða til að greiða málflutningsþóknun skipaðs verjanda síns, og þá vegna starfa hans við lögreglurannsókn málsins, en einnig fyrir dómi. Þykja þau laun hæfilega ákveðin 144.243 krónur að meðtöldum virðisaukaskatti, en einnig verður ákærði dæmdur til að greiða útlagðan ferðakostnað verjandans, 11.628 krónur.

Af hálfu ákæruvalds fór með málið H-kk-nf J-kk-nf aðstoðarsaksóknari.

Ó-kk-nf Ó-kk-nf héraðsdómari kveður upp dóm þennan.

Dómsorð:

Ákærði, S-kk-nf M-kk-nf T-kk-nf, sæti fangelsi í 60 daga.

Ákærði greiði 200.000 króna sekt til ríkssjóðs innan fjögurra vikna frá birtingu dómsins að telja, en ella sæti hann þrettán daga fangelsi.

Ævilöng ökuréttarsvipting ákærða er áréttuð, og gildir það ákvæði frá birtingu dómsins að telja.

Ákærði greiði 269.453 krónur í sakarkostnað, og eru þar innifalin málsvarnarlaun skipaðs verjanda hans, G-kk-ef M. A-kk-ef lögmanns, 144.243 krónur, og ferðakostnaður hans að fjárhæð 11.628 krónur.